# ג'קי צ'אן

ג'קי צ'אן
Jackie Chan|  |
| ג'קי צ'אן, 2012 |
|
לידה |
7 באפריל 1954 (בן 72) פסגת ויקטוריה, הונג קונג הבריטית  |
|
שם לידה | 陳港生  |
|
שם במה |
Jackie Chan  |
|
מדינה |
הונג קונג הבריטית, הרפובליקה העממית של סין, ארצות הברית  |
|
כינוי | 大哥  |
|
סוגה מועדפת |
קומדיה, קנטופופ, מנדופופ, מוזיקת פופ בהונג קונג, סרט אמנויות לחימה, סרט פעולה, דרמה, ג'יי-פופ  |
|
השכלה | Dickson College  |
|
תקופת פעילות |
מ-1962  |
|
עיסוק |
במאי, יוצר, תסריטאי, שחקן, מפיק, פעלולן, זמר, אמן לחימה, מגיש, כוריאוגרף, צלם, תאורן, עורך, ארט דירקטור, מנהל אביזרים, מנהל הפקה |
|
השקפה דתית |
בודהיזם  |
|
בת זוג | Joan Lin (מ-1982)  |
|
ילדים | Etta Ng, Liu Kang  |
|
פרסים והוקרה | * כוכב בוהיניה כסוף
* פרס אוסקר לשם כבוד (2016)
* כוכב בשדרת הכוכבים בהוליווד
* מסדר האימפריה הבריטית
* פרסי הכוריאוגרפיה האמריקנים
* פרס סוס הזהב לשחקן הטוב ביותר (1983)
* חבר במסדר האימפריה הבריטית (17 ביוני 1989)
* פרס סוס הזהב לשחקן הטוב ביותר (1992)
* אביר מסדר האמנויות והספרות
* פרס תרנגול הזהב לשחקן הטוב ביותר
 |
|
jackiechan.com |
| **פרופיל ב-IMDb** |
|   |

ג'קי צ'אן בהופעה מוזיקלית
סר **ג'קי צ'אן** SBS MBE **צ'נג לונג** (בסינית: **成龍**, בפין יין: **Chéng Lóng**) או בשמו המקורי **צ'אן קונג-סאנג** (בסינית: **陈港生**; נולד ב-7 באפריל 1954) הוא שחקן קולנוע, אמן לחימה, תסריטאי, במאי, מפיק וזמר סיני-אמריקאי. נחשב לאחד מגדולי שחקני הקונג פו והפעולה בכל הזמנים. השתתף במהלך חייו במספר שיא של הפקות (קרוב ל-600) הכוללות בעיקר סרטי קולנוע. זוכה פרס אוסקר לשם כבוד לשנת 2016.

## ביוגרפיה

צ'אן נולד בהונג קונג שהייתה אז תחת שלטון בריטי. הוא החל בלימודי אופרה סינית בגיל 7 ובמקביל למד אמנויות לחימה שונות. צ'אן החל את הקריירה הקולנועית שלו בתפקידים זוטרים עוד מגיל שמונה משנת 1962 בין היתר כפעלולן וכניצב בסרטיו של ברוס לי: "אגרוף הזעם" ו"הדרקון". הוא הושפע מאוד מסרטיו של לי, וכן מסרטי באסטר קיטון. במקביל לקריירה הקולנועית שלו פיתח צ'אן את הקריירה המוזיקלית שלו והוציא לראשונה שני אלבומים מוזיקליים בשנת 1984: "Love Me" ו-"Thank You". עד שנת 1988 הוציא לפחות אלבום נוסף אחד בשנה. הוא החל לכתוב תסריטים ולביים סרטים ב-1987 ומאז עסק פחות במוזיקה. בתחילה התפרסם כשחקן רק באסיה (בעיקר בסין) ובאירופה. הוא הגיע לתודעה האמריקאית לראשונה בסרטו "אגרופים מצחיקים" בשנת 1980 אך לא הצליח להישאר בתודעה (באוטוביוגרפיה שלו כתב שלא הוא יצר את הכוריאוגרפיה בסרט זה, כך שעדיין לא הביא את סגנונו האישי לקהל האמריקאי). הצלחתו בשוק האמריקאי החלה בסרטו "רעמים ברובע ברונקס" בשנת 1995. בשנת 1998 ג’קי צ'אן שיחק בסרט המצליח ״שעת שיא״ שגרף הכנסה של כ-244 מיליון דולר ובעקבות ההצלחה יצאו סרטי ההמשך ״שעת שיא 2״ ו״שעת שיא 3״. בשנת 2007 שיתף פעולה לראשונה עם השחקן ואומן הלחימה ג'ט לי בסרט הממלכה האסורה, בשנת 2010 שיחק בסרט קארטה קיד בתור מורה לוו-שו.

בשנת 2017 גילם את דמותו של מר פאנג בסרט האנימציה "שודדי הפיצוחים 2: טבעי להשתגע".

ב-2008 עלתה בסין התוכנית "תלמיד הדרקון", תחרות כישרונות משחק ווו-שו. הזוכה, ג'ק טו, הוכרז כ"יורש" של צ'אן והוא עתיד להשתתף, לצד מתמודדים אחרים בתוכנית, במספר סרטי פעולה סיניים שיפיק ויכתוב צ'אן.

### שליטה בשפות

ג'קי צ'אן דובר מספר שפות. שפת האם שלו היא קנטונזית, אך הוא דובר גם מנדרינית, אנגלית, צרפתית, גרמנית, ספרדית, קוריאנית ואת שפת הסימנים האמריקאית. בריאיון לאלן דג'נרס סיפר שלמד אנגלית על ידי שמיעת תוכניות באנגלית בטלוויזיה. נושא מכשול השפה שימש כבדיחה חוזרת בסרטי "שעת שיא" כאשר כריס טאקר העיר לו על כך שהאנגלית שלו לא מובנת ובסצנת הפספוסים צ'אן עונה לו שהוא מתקשה לומר רק שלוש מילים בסינית.

## מאפיינים ייחודים לסרטיו

על סגנונו הייחודי של צ'אן יצאו שני סרטי תעודה: אחד על חייו האישיים והשני על הסגנון בסרטיו.

צ'אן משתמש בצוות אישי של פעלולנים שאיתם הוא עובד באופן קבוע. השיטה של ג'קי צ'אן לפי הגדרתו היא "מסורתית", המצע עליו נוחתים הפעלולנים מבוסס על ארגזי תפוחים ולא על מזרנים, והפעלולנים מעדיפים להשתמש בציוד ייחודי על פני תיקונים והוספת אפקטים באמצעות מחשב בעבודת עריכה. סרטים רבים בהם צ'אן הוא שחקן ראשי (וביניהם בין היתר טרילוגיית "שעת שיא") מסתיימים בסצנת פספוסים מהסרט.

אין לצ'אן כפילים - הוא עושה את כל הפעלולים של הדמויות שלו בעצמו. כתוצאה מכך, לא אחת הוא נפצע במהלך הצילומים של סרטיו.

## פילמוגרפיה נבחרת

* מאסטר (1971)
* מהומה בהונג קונג (1973)
* יד הנפץ (1976)
* מנזר המוות (1976)
* 36 אגרופים מטורפים (1977)
* האגרופן השיכור (1978)
* צבוע אמיץ (1979)
* אגרופים מצחיקים (1980)
* המאסטר הצעיר (1980)
* מרוץ מחוף לחוף (1981)
* מלחמת הדרקונים (1982)
* פרויקט א (1983)
* מרוץ מחוף לחוף 2 (1984)
* ארוחות על גלגלים (1984)
* סיפורו של שוטר (1985)
* לב הדרקון (1985)
* כוכבי המזרח (1985)
* מומחה קטלני (1985)
* שריון האל (1987)
* סיפורו של שוטר 2 (1988)
* דרקונים לנצח (1988)
* סנדק מקנטון (1989)
* אי האש (1990)
* מבצע קונדור (1991)
* סיפורו של שוטר 3 - סופר שוטר (1992)
* דרקון תאום (1992)
* סיפור פשע (1993)
* צייד העיר (1993)
* סופר שוטרת (1993)
* אגדת המאסטר השיכור (1994)
* רעמים ברובע ברונקס (1995)
* מהירות מעבר לשיא (1995)
* טופ פייטר (1995)
* סיפורו של שוטר 4 - המכה הראשונה (1996)
* בחור קשוח (1997)
* לשרוף את הוליווד (1997)
* מי אני (1998)
* שעת שיא (1998)
* שנחאי נון (2000)
* מהממת (1998)
* שעת שיא 2 (2001)
* מרגל בטעות (2001)
* טוקסידו (2002)
* הקרבות הכי נחשקים מהסרטים (2002)
* אפקט התאומות (2003)
* המדליון (2003)
* צוות שנחאי (2003)
* קונג פו (סרט) (2003)
* מסביב לעולם בשמונים יום (2004)
* אל תוך הפניקס (2004)
* סיפורו של שוטר 5 - המתנקש (2004)
* המיתוס (2005)
* לשדוד את השכונה (2006)
* שעת שיא 3 (2007)
* קונג פו פנדה – דיבוב (2008)
* הולדתה של הרפובוליקה (2009)
* הממלכה האסורה (2008)
* תקרית בשינג'וקו (2009)
* מרגל במשרה חלקית (2010)
* חייל קטן גדול (2010)
* קראטה קיד (2010)
* שאולין (2010)
* קונג פו פנדה 2 (2011)
* 1911 (2011)
* סיפורו של שוטר 6 (2013)
* גלגל המזלות הסיני (2013)
* להב הדרקון (2015)
* קונג פו פנדה 3 (2016)
* השגחה צמודה (2016)
* שודדי הרכבות (2016)
* מהומה בהונג קונג (2017)
* שודדי הפיצוחים 2: טבעי להשתגע (2017)
* סרט לגו נינג'גו (2017) (דיבוב)
* נקמה זרה ‏ (2017)
* פלדה מדממת (2018)
* סוד חותם הדרקון (2019)
* The Climbers‏ (2019)
* דרקון המשאלות (2021) – דיבוב / גם מפיק
* Ride On‏ (2023)
* צבי הנינג'ה: טירוף המוטנטים (2023) – דיבוב
* מתקפה חזיתית (2023)
* קראטה קיד: הגדולים מכולם (2025)
* Five Against a Bullet‏ (TBA) – גם מפיק

### כבמאי

* *The Diary*‏ (TBA) – גם תסריטאי ומפיק

## דיסקוגרפיה

הכוכב של ג'קי צ'אן בשדרת הכוכבים של הוליווד

* Love Me, 1984
* Thank You, 1984
* A Boy's Life, 1985
* Shangrila, 1986
* Jackie Chan Sing Lung, 1986
* No Problem, 1987
* Jackie Chan, 1988
* First Time, 1992
* Dragon's Heart, 1996
* With All One's Heart, 2002

## פרסים ומועמדויות

| פרס | שנה | קטגוריה | עבור | תוצאה |
| --- | --- | --- | --- | --- |
| פרס אוסקר | 2016 | פרס כבוד של האקדמיה | — | **זכייה** |
| פרסי אמי לבידור בשעות היום | 2002 | המבצע הטוב ביותר בתוכנית אנימציה | הרפתקאות ג'קי צ'אן | **מועמדות** |
| פרסי בחירת הילדים של ניקלודיאון | 2002 | גיבור פעולה אהוב | שעת שיא 2 | **זכייה** |
| כוכב קולנוע אהוב | **זכייה** |
| 2003 | גיבור פעולה אהוב | טוקסידו | **זכייה** |
| כוכב קולנוע אהוב | **מועמדות** |
| 2011 | גיבור פעולה אהוב | קראטה קיד | **זכייה** |
| 2024 | מדבב אהוב מסרט אנימציה | צבי הנינג'ה: טירוף המוטנטים | **מועמדות** |
| פרסי הסרטים של MTV | 1995 | פרס מפעל חיים | — | **זכייה** |
| 1996 | הקרב הטוב ביותר | רעמים ברובע ברונקס | **מועמדות** |
| 1997 | סיפורו של שוטר 4 - המכה הראשונה | **מועמדות** |
| 1999 | הקרב הטוב ביותר (עם כריס טאקר) | שעת שיא | **מועמדות** |
| הצמד הטוב ביותר על המסך (עם כריס טאקר) | **זכייה** |
| 2002 | שעת שיא 2 | **מועמדות** |
| הקרב הטוב ביותר (עם כריס טאקר) | **זכייה** |
| 2003 | הצמד הטוב ביותר על המסך (עם אוון וילסון) | צוות שנחאי | **מועמדות** |
| 2008 | הקרב הטוב ביותר (עם כריס טאקר וסון מינגמינג) | שעת שיא 3 | **מועמדות** |
| פסטיבל הסרטים העולמי במונטריאול | 2001 | גרנד פרי של אמריקה | — | **זכייה** |
| פרס בחירת הקהל | 2008 | התאמה אהובה על המסך (עם כריס טאקר) | שעת שיא 3 | **מועמדות** |
| 2011 | צוות אהוב על המסך (עם ג'יידן סמית') | קראטה קיד | **מועמדות** |
| 2011 | כוכב אקשן אהוב | — | **זכייה** |
| פסטיבל הסרטים של שאנגחאי | 2005 | תרומה יוצאת דופן לקולנוע הסיני | — | **זכייה** |
| פרסי בחירת הנוער | 2002 | כימיה נבחרת (עם כריס טאקר) | שעת שיא 2 | **מועמדות** |
| 2008 | שחקן קולנוע נבחר: הרפתקאות פעולה | הממלכה האסורה | **מועמדות** |

## ראו גם

* הרפתקאות ג'קי צ'אן
* הפנטזיה של ג'קי צ'אן

## קישורים חיצוניים

 מדיה וקבצים בנושא **ג'קי צ'אן** בוויקישיתוף

* אתר האינטרנט הרשמי של ג'קי צ'אן (באנגלית)

* ג'קי צ'אן, ברשת החברתית פייסבוק
* ג'קי צ'אן, ברשת החברתית X (טוויטר)
* ג'קי צ'אן, ברשת החברתית אינסטגרם
* ג'קי צ'אן, ברשת החברתית Goodreads
* ג'קי צ'אן, באתר רדיט
* ג'קי צ'אן, במסד הנתונים הקולנועיים IMDb (באנגלית)
* ג'קי צ'אן, באתר "אידיבי", מאגר הידע העברי לקולנוע ישראלי ועולמי
* ג'קי צ'אן, באתר AllMovie (באנגלית)
* ג'קי צ'אן, באתר Rotten Tomatoes (באנגלית)
* ג'קי צ'אן, באתר Box Office Mojo (באנגלית)
* ג'קי צ'אן, באתר Metacritic (באנגלית)
* ג'קי צ'אן, במסד הנתונים הקולנועיים KinoPoisk (ברוסית)
* ג'קי צ'אן, באתר אפל מיוזיק (באנגלית)
* ג'קי צ'אן, באתר ספוטיפיי
* ג'קי צ'אן, באתר MusicBrainz (באנגלית)
* ג'קי צ'אן, באתר דיזר
* ג'קי צ'אן, באתר Yandex.Music (ברוסית)
* ג'קי צ'אן, באתר Discogs (באנגלית)
* ג'קי צ'אן, באתר Songkick (באנגלית)
* ג'קי צ'אן, באתר SecondHandSongs
* ג'קי צ'אן, באתר בילבורד (באנגלית)
* ג'קי צ'אן, באתר אמזון מיוזיק
* Jackie Chan - How to Do Action Comedy באתר YouTube
* דורון פישלר‏, ג'קי צ'אן חוגג 60: הפנים הלא מוכרות שלו, באתר וואלה, 7 באפריל 2014
* ג'קי צ'אן, באתר אנציקלופדיה בריטניקה (באנגלית)

## הערות שוליים

|  |  |  |
| --- | --- | --- |
| **הקודם**: **1998: ג'ון טרבולטה וניקולס קייג' "עימות חזיתי"** | **פרס הסרטים של MTV – הצמד הטוב ביותר על המסך1999: ג'קי צ'אן וכריס טאקר "שעת שיא"** | **הבא**: **2000: מייק מאיירס וורן טרויר "אוסטין פאוורס: המרגל שתקע אותי"** |